יעקב קטן

יעקב קטן (נולד ב-1936) הוא חוקר בתחום מחלות צמחים בפקולטה לחקלאות ברחובות של האוניברסיטה העברית בירושלים. חתן פרס ישראל בחקלאות ומדעי הסביבה לשנת 2014. יעקב קטן נולד בבגדאד שבעיראק, ב-1951 עלה לארץ ישראל יחד עם משפחתו. לאחר עלייתו הצטרף לבית הספר החקלאי "מקוה ישראל" שם רכש השכלה חקלאית וסיים בהצטיינות. בשירותו הצבאי שירת בנח"ל ובמילואים שירת בשריון. הוא השתתף במלחמת ששת הימים, מלחמת ההתשה ומלחמת יום כיפור. לאחר השירות הצבאי החל ללמוד בפקולטה לחקלאות ברחובות של האוניברסיטה העברית בירושלים שם רכש את ההשכלתו האקדמית בנושאי התמחותו. ב-1967 יצא לשנת מחקר באוניברסיטת המדינה של מישיגן כמלגאי פולברייט. ב-1969 קיבל תואר דוקטור. במהלך השנים 1969–1979 התמנה למרצה בכיר באוניברסיטה העברית, פרופסור חבר, ופרופסור מן המניין. החל מ-1986 כיהן כראש המחלקה למחלות צמחים ומיקרוביולוגיה עד 1989 ובקדנציה שנייה בשנת 2001. במהלך חייו חקר מחלות צמחים ומחלות שורשים הנגרמות על ידי פתוגנים של קרקע, ופיתח אמצעי הדברה שונים, ידידותיים לסביבה. ב-1976 פרסם יחד עם שלושה מתלמידיו - אביחיל (אבו) גרינברגר, ד"ר אבשלום (אבי) גרינשטין וחביב אלון - את עבודתם בפיתוח שיטת החיטוי הסולארי להדברת פגעי קרקע, על ידי שימוש באנרגיית השמש כתחליף לחומרי הדברה המזיקים לסביבה. שיטה זו הביאה להפחתה בשימוש בחומרים כגון מתיל ברומיד ששימשו לחיטוי קרקע באופן נרחב. השימוש בשיטה התפשט ב-70 מדינות בעולם. כחלק מתפקידו כמורה ומרצה לימד קורסים בפקולטה לחקלאות וזכה להיות מורה מצטיין. מ-1966 פרסם יותר מ-200 מאמרים מדעיים. ב-1994 זכה בפרס על שם Milikan מטעם האוניברסיטה העברית על הצטיינות בהוראה. בין פרסיו הרבים, ניתן למנות את: עמית (חבר כבוד) של החברה הפיטופתולוגית האמריקאית (1991), Foreign Member של האקדמיה הרוסית למדעי החקלאות (1991), פרס רוטשילד (1994) ועמית של האגוד האמריקאי לקידום המדע (1997). ב-2003 זכה בפרס יקוב אריקסון של האקדמיה המדעית השוודית לחוקרים בתחום הפיטופתולוגיה, פרס בו זכו מתחילת חלוקתו ב-1959 ועד 2013, 11 חוקרים בלבד. בשנת 2004 זכה בפרס החברה הבינלאומית להגנת הצומח. כמו כן, הוענקו לו מדליות מטעם החברה הפורטוגלית להגנת הצומח. בשנת 2013 קיבל קטן את התואר Fellow מטעם החברה הבינלאומית לפיטופתולוגיה במסגרת הקונגרס הבינלאומי שנערך בבייג'ינג. בשנת 2014 הוענק לפרופ' קטן פרס ישראל לחקר החקלאות וחקר מדעי הסביבה לשנת תשע"ד. ב-2004 לאחר יותר מ-30 שנות עבודה פרש ממקצועו, אך הוא המשיך בפעילותו: כתב מאמרים, השתתף בכנסים בינלאומיים, הרצאות לתלמידים ועבודות במחקרים. ביולי 2014 הוזמן לנאום בהרצאה המרכזית בכנס הבינלאומי לחיטוי קרקע שייתקיים באיטליה. הדף של פרופ' יעקב קטן בפקולטה לחקלאות, מזון וסביבה ע"ש רוברט ה. סמית, אתר הפקולטה לחקלאות (באנגלית) פרופ' יעקב קטן, באתר פרס ישראל פרס ישראל בחקר החקלאות ומדעי הסביבה לפרופ' יעקב קטן מהפקולטה לחקלאות באוניברסיטה העברית באתר האוניברסיטה העברית בירושלים, 6 בפברואר 2014 ספרם של יעקב קטן וג'יימס דיוואי, Soil Solarization, בהוצאת CRC Press, אוקטובר 1991 (קריאת הספר בתצוגה מקדימה באתר "גוגל ספרים" ) יעקב קטן, פרופיל מקצועי, כולל רשימת מאמרים באתר academic research של חברת מיקרוסופט (באנגלית) שמעון וילנאי, פרופסור יעקב קטן חתן פרס ישראל בחקר החקלאות וחקר מדעי הסביבה לשנת תשע"ד, באתר תנועת המושבים (הופיע ב"יבול שיא" גיליון פברואר 2014, עמ' 63–64) יעקב קטן, התפתחות הפיטופתולוגיה בישראל: תשעה עשורים של עשייה, באתר ארגון מגדלי ירקות. התפרסם ב"שדה וירק", גיליון מס' 10, מאי-יוני 2009, עמ' 8–11 יעקב קטן, חומרי הדברה בחקלאות, לבטים ופתרונות, האוניברסיטה העברית דצמבר 2014 יעקב קטן, דף שער בספרייה הלאומית שירות הידען, ‏פרס ישראל לחקלאות ומדעי הסביבה לפרופ' יעקב קטן שפיתח מערכת להדברת מזיקים בסיוע אנרגית השמש, באתר "הידען", 8 בפברואר 2014 היום - חלוקת תארים באוניברסיטה העברית בירושלים, דבר, 7 ביולי 1969 שיטת החיטוי הסולרי מתפשטת בעולם, באתר הפקולטה לחקלאות ANNOUNCEMENT OF THE 2003 WINNER OF THE JAKOB ERIKSSON PRIZE -DR. JAACOV KATAN, אתר החברה הבינלאומית לפתולוגיה של הצומח, 2002 (באנגלית)